**VZOREC POGODBE O KONCESIJI**

**izpolnijo ponudniki, ki niso javni zavodi**

**Vzorec pogodbe o koncesiji izpolnite, kjer je navedeno, vsako stran parafirajte, podpišite in opremite z žigom.**

**REPUBLIKA SLOVENIJA, Ministrstvo za delo, družino, socialne zadeve in enake možnosti**, **Štukljeva cesta 44, 1000 Ljubljana**, davčna številka 76953475, matična številka 5022860000, ki ga zastopa minister Janez Cigler Kralj, kot **koncedent**

in

**(vpišite naziv in naslov ponudnika):** **,** davčna številka      , matična številka      , transakcijski račun št.      , odprt pri (vpišite banko)      , ki ga zastopa (vpišite funkcijo zastopnika in ime in priimek zastopnika)      , kot **koncesionar**,

sklepata na podlagi 24. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2 in 98/14, v nadaljnjem besedilu: ZZRZI) in odločbe Ministrstva za delo, družino, socialne zadeve in enake možnosti, št. XXXX, z dne XXXX, naslednjo

**POGODBO O KONCESIJI**

1. **člen**

Pogodbeni stranki ugotavljata, da:

* je minister za delo, družino, socialne zadeve in enake možnosti dne 10. 8. 2020 sprejel Mrežo izvajalcev zaposlitvene rehabilitacije za obdobje od 2021 do 2027, št. 149-18/2020/6 (v nadaljnjem besedilu: Mreža),
* je koncedent v Uradnem listu RS, št. XXXX z dne XXXX, objavil javni natečaj za podelitev koncesij in izbor strokovnih timov za izvajanje storitev zaposlitvene rehabilitacije za obdobje od 2021 do 2027,
* se je na objavljeni javni natečaj prijavil tudi XXXX, ki mu je bila na podlagi predloga strokovne komisije izdana odločba ministra za delo, družino, socialne zadeve in enake možnosti, št. XXXX, z dne XXXX (v nadaljnjem besedilu: odločba o koncesiji), s katero mu je bila podeljena koncesija za izvajanje storitev zaposlitvene rehabilitacije za obdobje od XXXX do XXXX v skupnem obsegu XXXX strokovnega tima, in sicer strokovni tim št. XXXX v obsegu XXXX strokovnega tima za Območno službo Zavoda Republike Slovenije za zaposlovanje XXXX….
1. **člen**

Pogodbeni stranki soglašata, da je predmet te pogodbe izvajanje storitev zaposlitvene rehabilitacije za uporabnike storitev ciljnih skupin invalidov (v nadaljnjem besedilu: uporabniki), ki jih opredeljuje Mreža, glede na vrsto invalidnosti oziroma glavno nosilno funkcionalno oviranost, in te so: slepe in slabovidne osebe (v nadaljnjem besedilu: ciljna skupina S), gluhe in naglušne osebe (v nadaljnjem besedilu: ciljna skupina G), osebe s težavami v duševnem zdravju (v nadaljnjem besedilu: ciljna skupina TDZ) in vse ostale osebe, ki potrebujejo storitve zaposlitvene rehabilitacije (v nadaljnjem besedilu: ciljna skupina O).

Koncesionar bo izvajal storitve zaposlitvene rehabilitacije (v nadaljnjem besedilu: storitve) za uporabnike vsak delovni dan v letu oziroma v sorazmernem delu glede na obseg strokovnega tima. Obseg delovanja strokovnih timov na teden glede na obseg in vrsto strokovnega tima je določen v Mreži.

1. **člen**

Koncesionar bo izvajal storitve:

* za Območno službo Zavoda Republike Slovenije za zaposlovanje XXXX za ciljno skupino XXXX v prostoru na naslovu XXX,
* za Območno službo Zavoda Republike Slovenije za zaposlovanje XXXX za ciljno skupino XXXX v prostoru na naslovu XXX,…
1. **člen**

Koncesionar bo začel izvajati storitve z dne XXXX.

1. **člen**

Koncesionar se zavezuje, da:

* bo storitve izvajal s strokovnimi delavci strokovnih timov v prostorih na naslovih, ki jih je navedel v ponudbi na javni natečaj ter da bo o vsaki spremembi strokovnih delavcev strokovnih timov in naslovov prostorov ter drugih spremembah pisno obvestil koncedenta najkasneje v roku 8 dni po nastali spremembi in temu ustrezno priložil zahtevano dokumentacijo;
* bo storitve, ki so predmet te pogodbe, izvajal v skladu z veljavnimi predpisi, s sprejetimi standardi storitev zaposlitvene rehabilitacije, z rehabilitacijskimi načrti Zavoda Republike Slovenije za zaposlovanje (v nadaljnjem besedilu: ZRSZ), če bo napotitelj v storitve ZRSZ ter v skladu z Mrežo;
* bo aktivno sodeloval z uporabnikom in pristojno območno službo ZRSZ na način, v obsegu in rokih, določenih v rehabilitacijskih načrtih ZRSZ, če bo napotitelj v storitve ZRSZ;
* bo izvajal tudi podporne storitve zaposlenim invalidom z odločbo o zaposljivosti v podporni zaposlitvi v skladu z individualnim načrtom podpore;
* za vse uporabnike izvajal storitve pod enakimi pogoji in ob tem skrbel za čim večjo kakovost storitev, pri tem pa bo spoštoval osebno integriteto posameznega uporabnika in izvajanje posameznih storitev prilagodil specifičnim potrebam posameznega uporabnika glede na njegovo invalidnost oziroma funkcionalno oviranost;
* ne bo za izvajanje in pri izvajanju storitev postavljal pogojev, ki bi bili v škodo uporabnika ali napotitelja;
* bo uporabnika in napotitelja seznanil z vsebino in načinom izvajanja posamezne storitve;
* da bo o vsebini in načinu izvajanja posamezne storitve uporabnika po potrebi seznaniti tudi uporabnikovo socialno in delovno okolje;
* bo uporabnika in napotitelja seznanil z možnostjo ugovora v zvezi s kvaliteto opravljenih storitev. Ugovor v zvezi z nekvalitetno opravljeno storitvijo uporabnik oziroma napotitelj vloži pri koncesionarju in o tem obvestita koncedenta;
* bo koncedentu predložil kodeks ravnanja med koncesionarjem in uporabnikom v roku 8 dni po podpisu te pogodbe, ki ga bo z dnem pričetka izvajanja koncesije po tej pogodbi izobesil na vidno mesto, kjer je na vpogled vsem zainteresiranim;
* bo ločeno vodil število obravnavanih oseb napotenih s strani ZRSZ, število zaposlenih invalidov z odločbo o zaposljivosti v podporni zaposlitvi, ki jim bo zagotavljal podporne storitve, število vključitev v storitev usposabljanja na konkretnem delovnem mestu oziroma v izbranem poklicu in število opravljenih ur storitev za obravnavane osebe, napotene s strani ZRSZ in število opravljenih ur podpornih storitev za zaposlene invalide z odločbo o zaposljivosti v podporni zaposlitvi;
* bo za poročanje o opravljenih storitvah uporabljal spletno aplikacijo Zaposlitvena rehabilitacija, ki je nameščena na portalu za delodajalce eStoritve ZRSZ, če je napotitelj v storitve ZRSZ;
* bo koncedentu posredoval podatke, ki jih koncedent potrebuje iz naslova izvajanja storitev;
* bo najkasneje do 5. v mesecu ZRSZ poročal o prisotnosti uporabnikov za pretekli mesec in mesečno oziroma najkasneje v roku 30 dni od zaključka rehabilitacije posredoval vsebinska poročila o izvajanju in rezultatih izvajanja zaposlitvene rehabilitacije za posameznega uporabnika, ki ga je ZRSZ napotil na storitve;
* ne bo prenesel koncesije na drugo pravno ali fizično osebo.
1. **člen**

Koncedent lahko preverja, ali koncesionar izpolnjuje letni normativ za izvajanje storitev. V kolikor koncesionar ne bo dosegel predpisanega letnega normativa zaradi okoliščin, ki so na njegovi strani, lahko koncedent zahteva, da vrne sorazmeren delež prejetih finančnih sredstev.

1. **člen**

Storitve se na podlagi 18. člena ZZRZI financirajo iz sredstev proračuna Republike Slovenije, če je napotitelj v storitve ZRSZ, zato se koncedent in koncesionar dogovorita, da bosta višino sredstev za izvajanje teh storitev opredelila na podlagi pogodbe o financiranju.

Koncedent bo koncesionarju priznaval del stroškov za delo strokovnega tima in del materialnih stroškov v višini in na način, kot je to opredeljeno v Mreži.

1. **člen**

Proračunska sredstva, pridobljena iz naslova zaposlitvene rehabilitacije, so strogo namenska in se lahko porabljajo izključno za namene (aktivnosti), ki se nanašajo na izvajanje storitev v delu, ko je napotitelj na storitve ZRSZ. Proračunska sredstva lahko koncesionar porablja le za plačilo zakonskih obveznosti, npr. zakonsko predpisanih prispevkov in podobno.

Če koncesionar poleg storitev, ki so predmet koncesije po odločbi o koncesiji in tej pogodbi, izvaja tudi druge storitve ali dejavnosti, za katere je registriran, je dolžan upoštevati predpise o računovodenju in zagotavljati ločen prikaz poslovanja s sredstvi, pridobljenimi iz naslova zaposlitvene rehabilitacije na podlagi pogodbe o financiranju storitev in drugih javnih finančnih prihodkov ter prihodkov iz naslova prodaje storitev in blaga na trgu. Pri financiranju posameznih stroškov ne sme prihajati do dvojnega financiranja.

Prihodki in odhodki iz naslova zaposlitvene rehabilitacije se morajo voditi na posebnem stroškovnem mestu. Računovodske evidence morajo biti vodene tako, da je zagotovljena revizijska sled in da o nastalih stroških in izdatkih obstajajo poštene verodostojne knjigovodske listine (SRS 21).

V primeru, da je koncesionar sredstva uporabil neupravičeno, nenamensko, negospodarno ali v nasprotju s predpisi, pogodbo o koncesiji oziroma sklenjenimi aneksi, se po takšni ugotovitvi za obseg nenamensko ali neupravičeno porabljenih sredstev naredi poračun. Koncesionar je dolžan nenamensko porabljena sredstva vrniti koncedentu skupaj z zakonitimi zamudnimi obrestmi.

1. **člen**

Če proračunska sredstva za izvajanje zaposlitvene rehabilitacije ne bodo zadostna v obsegu, kot ga določa Mreža, lahko koncedent odloči, da bo financiral nižji delež stroškov za delo strokovnega tima in nižji delež materialnih stroškov, kot je določeno v Mreži. V tem primeru bo koncedent sorazmerno zmanjšal letni normativ glede na zmanjšan delež financiranja (število obravnavanih oseb, ki jih bo v storitve napotil ZRSZ, število zaposlenih invalidov z odločbo o zaposljivosti v podporni zaposlitvi, ki jim bo izvajalec zaposlitvene rehabilitacije zagotavljal podporne storitve, število vključitev v storitev usposabljanja na konkretnem delovnem mestu oziroma v izbranem poklicu, število opravljenih ur).

V primeru izrednih okoliščin kot npr. epidemija nalezljive bolezni SARS-CoV-2 (COVID-19) in podobno in iz tega naslova nedoseganja letnega normativa iz Mreže, lahko koncedent zmanjša financiranje na letni ravni. Prav tako zaradi izrednih okoliščin in temu povezanih morebitnih ukrepih in vzpodbud v obliki financiranja, ne sme prihajati do dvojnega financiranja.

1. **člen**

Koncesionar je dolžan koncedentu enkrat letno, najkasneje do konca aprila za preteklo leto, predložiti letno poročilo. K letnemu poročilu mora biti v skladu s pogodbo o financiranju priloženo vsebinsko poročilo o izvajanju storitev, prikaz prihodkov in odhodkov iz naslova izvajanja storitev ter bilanca stanja, izkaz poslovnega izida in priloge s pojasnili k izkazom. Ločeno morajo biti prikazani prihodki in odhodki iz naslova trženja storitev in morebitnih drugih dejavnosti.

V primeru, da se iz poročil ugotovijo nepravilnosti, lahko minister, pristojen za invalidsko lahko z odločbo odvzame koncesijo, če koncesionar ne opravlja javne službe v skladu s predpisi in določbami koncesijske pogodbe ali koncesionar ne odpravi pri nadzoru ugotovljenih pomanjkljivosti in kršitev.

1. **člen**

Koncesionar je dolžan koncedentu v svojih prostorih oziroma prostorih, kjer se izvajajo storitve, kadarkoli omogočiti nadzor nad izvajanjem storitev in dati na razpolago vse zahtevane listine in podatke za izvedbo nadzora. Nadzor nad delom in poslovanjem koncesionarja po tej pogodbi se izvaja po 82. členu ZZRZI in po drugih predpisih.

Če koncedent pri opravljanju nadzora nad delom koncesionarja ugotovi nepravilnosti na strani koncesionarja, lahko za odpravo le-teh odredi ukrepe, ki jih je koncesionar dolžan upoštevati.

1. **člen**

Koncedent lahko zahteva spremembo koncesijske pogodbe v naslednjih primerih:

* spremembe zakonov in predpisov, ki vplivajo na določbe pogodbe o koncesiji in
* spremembe okoliščin, ki jih ni bilo mogoče predvideti ob podpisu pogodbe o koncesiji.
1. **člen**

Koncesionar se zavezuje izvajati storitve, ki so predmet podeljene koncesije in te pogodbe, neprekinjeno in v trajanju, kot je določeno z odločbo o koncesiji in s to pogodbo.

Koncesionar je dolžan izvajati javno službo, ki je predmet te pogodbe o koncesiji in izpolnjevati obveznosti iz te pogodbe tudi v primeru spremenjenih okoliščin, lahko pa predlaga koncedentu spremembo te pogodbe.

1. **člen**

Koncesionar lahko odpove izvajanje storitev, za katere mu je bila podeljena koncesija, pisno s polletnim odpovednim rokom, ki prične teči od dneva vročitve odpovedi koncedentu.

Odpovedni rok je lahko krajši v primeru, ko storitve, ki jih je po tej pogodbi izvajal koncedent, prične izvajati javni zavod, ki izpolnjuje pogoje za to, ali drug koncesionar.

Koncesionar je ob zaključku izvajanja storitev po tej pogodbi dolžan koncedentu predložiti zaključno poročilo.

1. **člen**

Koncedent z odločbo odvzame koncesijo za izvajanje storitev primeru, če:

* koncesionar brez utemeljenega razloga ne podpiše koncesijske pogodbe v roku, ki je določen v odločbi o podelitvi koncesije,
* koncesionar ne opravlja javne službe v skladu s predpisi in določbami te pogodbe ali
* koncesionar ne odpravi pri nadzoru ugotovljenih pomanjkljivosti in kršitev.

Koncedent pisno opozori koncesionarja o razlogu za odvzem koncesije in mu določi primeren rok za odpravo pomanjkljivosti in kršitev.

Če koncesionar v določenem roku ne odpravi pomanjkljivosti in kršitev, mu koncedent z odločbo odvzame koncesijo za izvajanje storitev.

1. **člen**

Pogodba o koncesiji preneha veljati v naslednjih primerih:

* s potekom roka, za katerega je bila sklenjena,
* sporazumno, če se tako dogovorita koncedent in koncesionar,
* z odpovedjo koncesionarja,
* z odvzemom koncesije, vendar je koncesionar dolžan izpolniti obveznosti, navedene v odločbi o odvzemu.

Za prenehanje koncesijske pogodbe se smiselno uporabljajo določbe Obligacijskega zakonika.

1. **člen**

Koncesionar je od začetka izvajanja dejavnosti dolžan koncedentu in ZRSZ sporočati vse zahtevane podatke o izvajanju storitev v dogovorjenem obsegu in dogovorjenih rokih.

1. **člen**

Koncesionar je o sklenitvi pogodbe o koncesiji za izvajanje storitev dolžan pisno obvestiti območne službe ZRSZ in območne enote Zavoda za pokojninsko in invalidsko zavarovanje, na področju katerih bo izvajal storitve.

Koncesionar se je na zahtevo zainteresiranih uporabnikov storitev dolžan izkazati z odločbo o podelitvi koncesije za izvajanje storitev in jih seznaniti s predpisanimi cenami storitev, ki jih je določil minister, pristojen za invalidsko varstvo.

Koncesionar je dolžan koncedentu in pravnim osebam iz prvega odstavka tega člena predložiti urnik izvajanja storitev in jih sproti pisno seznanjati z morebitnimi čakalnimi dobami glede izvajanja storitev.

Koncesionar je dolžan vse pravne in fizične osebe iz prvih dveh odstavkov tega člena obvestiti tudi o prenehanju pogodbe o koncesiji oziroma o odvzemu koncesije.

1. **člen**

Ta pogodba je sklenjena za določen čas od XXXX do XXXX.

1. **člen**

Pogodba je nična, če v času javnega natečaja, na podlagi katerega je podpisana ta pogodba ali pri izvajanju te pogodbe, kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla;
* za sklenitev posla pod ugodnejšimi pogoji;
* za opustitev dolžnega nadzora nad izvajanjem pogodbenih obveznosti;
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Na podlagi ugotovitev koncedenta ali obvestila komisije za preprečevanje korupcije ali drugih organov o domnevnem obstoju dejanskega stanja iz prejšnjega odstavka, bo koncedent začel s postopkom ugotavljanja pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

1. **člen**

Koncesionar se zaveda, da bo pri izvajanju storitev iz te pogodbe dobil dostop do občutljivih osebnih, poslovnih in drugih zaupnih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo koncedentu ali uporabniku storitev. Koncesionar se še posebej zavezuje, da bo ob tem upošteval Zakon o varstvu osebnih podatkov (Uradni list RS, št. 94/07, uradno prečiščeno besedilo, v nadaljnjem besedilu: ZVOP-1) in druge predpise s tega področja. Koncesionar se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z opravljanjem pogodbenih storitev je koncesionar odškodninsko odgovoren, morebitna zloraba podatkov pa pomeni tudi kazensko odgovornost kršiteljev. Šteje se, da je koncesionar s podpisom te pogodbe seznanjen z vsebino notranjih predpisov koncedenta.

Koncesionar se zavezuje, da bo s prejetimi osebnimi podatki ravnal v skladu z določili ZVOP-1 in osebnih podatkov ne bo uporabil za drugačen namen, kot je določen z namenom te pogodbe.

1. **člen**

Za zakonitost in namembnost porabe sredstev odgovarja odgovorna oseba koncesionarja.

Odgovorni osebi, ki skrbita za nemoteno izvajanje te pogodbe, sta:

* na strani koncedenta: XXXX
* na strani koncesionarja (vpišite ime in priimek odgovorne osebe):
1. **člen**

Koncedent in koncesionar si bosta prizadevala, da bosta nesporazume in sporna vprašanja reševala sporazumno. V primeru, da se o sporu ne bosta mogla sporazumeti, bo o njem odločilo stvarno pristojno sodišče v Ljubljani.

1. **člen**

Vse spremembe in dopolnitve te pogodbe bosta pogodbeni stranki uredita s pisnim aneksom k tej pogodbi.

1. **člen**

Ta pogodba začne veljati, ko jo podpišeta obe pogodbeni stranki. Napisana je v 4 enakih izvodih, od katerih prejme vsaka pogodbena stranka po 2 izvoda.

|  |  |  |
| --- | --- | --- |
|  |  | Številka: XXXX |
| Kraj, datum:  |  | Ljubljana, dne |
| **Koncesionar (vpišite naziv ponudnika):** |  | **Koncedent:** |
|  |  | **REPUBLIKA SLOVENIJAMinistrstvo za delo, družino,** **socialne zadeve in enake možnosti** |
|  |  |  |
| **vpišite zastopnika ponudnika (ime in priimek):**  |  | **Janez Cigler Kralj****M I N I S T E R** |
| vpišite funkcijo ponudnika:      podpis ponudnika:  |  |  |